Аднак спачатку дзяўчыне больш хацелася апрануць міліцэйскі кіцель. Таму адразу, як прагучаў развітальны школьны званок, падала дакументы ў Акадэмію МУС. Алесіны памкненні падтрымалі бацькі. Хоць і не было ў сям’і раней праваахоўнікаў, Леанід Аркадзьевіч з Галінай Пятроўнай ухвалілі выбар дачкі. Ды толькі да дзяўчат у гэтай вучэльні асабліва строгія патрабаванні, вось і не хапіла балаў, каб стаць абітурыенткаю ў галоўнай навучальнай установе Міністэрства ўнутраных спраў.